"Ацуныҳәара аԥшьыргон аарыхра бзиа роурцаз, ақәа бааԥсы, аԥша бааԥсы, амра аӷьны, аарҩара бааԥсы ҟамларцаз, ацуҭаҿы еилынхо зегьы еизыразны. Амарҭхәқәа ашыла, ачашыла, аџьыка, ацәашьы, асыгәреи, рҳәа иааилаԥсаны иҟарҵон. Аԥхьа, мчыбжьык шагу аҿа арҭон. Хәы ҳаракык аҟны ихаланы, ахаҵа цқьа, ацәашьы икызар ҟалоит, икымзаргьы ҟалоит, дныҳәон, аҿа аиҭон, иааиуа амчыбжь азы Анцәа ихьӡала ишныҳәо атәы", - ҳәа еиҭеиҳәеит Ашәба.
Аетнолог иазгәеиҭеит рыцҳаракгьы ҟалазаргьы ари аҿаҭахь ауп, уи ахгара, мамзаргьы зынӡа иумур ауам. Акәац зымфо аҭаацәа рмарҭхә аларҵоит, избанзар ари аарыхра иатәуп, зегьы ирзеиԥшу ныҳәароуп ҳәа иҳәеит Ашәба.
Аԥсуаҭҵааратә институт аиҳабы инаҵшьны иазгәеиҭеит аныҳәара ачгара ианыҵам ишымҩаԥгатәу, ус анакәымха ихырҳагахом иҳәеит иара.